OpenLLM-France/wikimedia huggingface dataset:
# Loxosceles rufescens

Loxosceles rufescens és una espècie d'aranyes araneomorfes de la família dels sicàrids (Sicariidae). Fou descrita per primera vegada l'any 1820 per Léon Dufour.

## Distribució

Aquesta espècie és cosmopolita. És pròpia de la conca mediterrània però a conseqüència de l'activitat humana ha estat introduïda als Estats Units (també a Hawaii), a Mèxic, al Canadà, a Austràlia, al Japó, a Corea, a la Xina, a Laos, a Tailàndia, a l'Índia, a Sud-àfrica i a la Macaronèsia.

## Descripció

El mascle descrit per Gertsch i Ennik l'any 1983 fa 7 mm i la femella 7,5 mm. Loxosceles rufescens és de color bru; la majoria d'aquestes aranyes tenen una taca panduriforme sobre la seva closca i una ranura longitudinal. Té sis ulls i pèls clars sobre el cos i les potes.
Com molts sicàrids, construeix teranyines irregulars, en placa. La femella pon entre 30 i 300 ous per cada sac que conserva a la part posterior de la seva teranyina.

## Verí

El seu verí és relativament tòxic per a l'home i la seva mossegada pot provocar una ferida de fins a 10 cm de circumferència. La toxicitat del verí és agreujada per les fortes calors i se sospita que pot arribar provocar greus problemes en la reacció d'algunes persones. Les aranyes d'aquest gènere, com les d'altres espècies de la família Sicariidae, produeixen un verí que conté un agent necrosant de la pell (dermonecròtic); és l'esfingomielina D, que també es troba en alguns bacteris patògens.

## Referències

* 1 2 (anglès) World Spider Catalog: Loxosceles rufescens (Dufour, 1820) en la família Sicariidae +base de dades. Accés el 10 de gener de 2019.
* ↑ France 3 Languedoc-Roussillon, Laurence Creusot, Faut-il avoir peur de l'araignée violon ?, 16 juliol 2015
* ↑ Dufour, L. (1820). Descriptions de cinq arachnides nouvelles. Annales Générales des Sciences Physiques 5: 198-209.
* 1 2 Gertsch & Ennik, 1983: The spider genus Loxosceles in North America, Central America, and the West Indies (Araneae, Loxoscelidae). Bulletin of the American Museum of Natural History, vol. 175, p. 264-360 (text íntegre).
* ↑ Kuwaye, 2006: Case Based Pediatrics for Medical Students and Residents document en ligne
* ↑ Valdez-Mondragón, Cortez-Roldán, Juárez-Sánchez & Solís-Catalán, 2018 : A new species of Loxosceles Heineken & Lowe (Araneae, Sicariidae), with updated distribution records and biogeographical comments for the species from Mexico, including a new record of Loxosceles rufescens (Dufour). ZooKeys, n. 802, p. 39-66.
* ↑ Southcott, 1976 : Spiders of the genus Loxosceles in Australia. Medical Journal of Australia, vol. 1, p. 406–408.
* ↑ Binford, Greta J.; Wells, Michael A. «The phylogenetic distribution of sphingomyelinase D activity in venoms of Haplogyne spiders». Comparative Biochemistry and Physiology B, 135, 2003, p. 25–33. DOI: 10.1016/S1096-4959(03)00045-9 [Consulta: 19 juliol 2018].
* ↑ Magalhães, I.L.F.; Brescovit, A.D.; Santos, A.J. «Phylogeny of Sicariidae spiders (Araneae: Haplogynae), with a monograph on Neotropical Sicarius». Zoological Journal of the Linnean Society, 179, 4, 2017, p. 767–864 [Consulta: 20 juliol 2018].
# Leandro Gómez

Leandro Gómez (Montevideo, 13 de març de 1811 - Paysandú, 2 de gener de 1865) fou un militar uruguaià de destacada participació durant la Guerra Gran i la Guerra de l'Uruguai. Va lluitar al costat del Partit Nacional i de les Forces Armades amb l'objectiu de derrotar els invasors de l'Imperi del Brasil, aliats del líder del Partit Colorado, Venancio Flores.

## Setge de Paysandú

L'esquadra brasilera va bombardejar la ciutat amb els seus canons, havent d'evacuar-se d'ella dones, nens i ancians. La dotació militar de Paysandú va sofrir enormes baixes però va resistir el setge durant dos mesos, negant-se terminantment a la rendició proposada pels atacants. El 2 de gener de 1865, finalment, els atacants van entrar a l'assalt de la ciutat, encara defensada per uns 700 soldats i oficials nacionalistes, al comandament del coronel Leandro Gómez. El combat va ser aferrissat, sent finalment derrotats els defensors. Leandro Gómez va ser afusellat aquest mateix dia.
Aquest episodi de la història de les guerres civils uruguaianes, és conegut com "La defensa de Paysandú" (o "setge de Paysandú"). La figura de Leandro Gómez és reconeguda com un exemple de valor militar, i exaltada — particularment pels militants del Partit Nacional — com un dels grans herois de la història de l'Uruguai.

## Referències

* 1 2 Biografia del Gral. Leandro Gómez (castellà)

## Enllaços externs

* Gran Lògia de la Maçoneria de l'Uruguai - Leandro Gómez. Arxivat 2009-08-11 a Wayback Machine. (castellà)
# Winslow

«Winslow» té aquests significats:
* Toponímia:
** Winslow (Arizona), localitat estatunidenca d'Arizona
** Winslow (Arkansas), localitat estatunidenca d'Arkansas
** Winslow (Canadà), municipi rural a la província canadenca de Saskatchewan
** Winslow (Illinois), localitat estatunidenca d'Illinois
** Winslow (Indiana), localitat estatunidenca d'Indiana
** Winslow (Maine), localitat estatunidenca de Maine
** Winslow (Nebraska), localitat estatunidenca de Nebraska
** Winslow West, localitat estatunidenca d'Arizona
* Biografies: Winslow Homer, pintor i gravador estatunidenc (1836 - 1910)
# Odin Sphere

Odin Sphere (オーディンスフィア, Ōdin Sufia) és un videojoc d'acció RPG de fantasia amb gràfics en 2D desenvolupat per Vanillaware i localitzat i publicat per Atlus en la PlayStation 2 en el 2007. Conta les entrellaçades històries de cinc protagonistes diferents. Odin Sphere és considerat un successor espiritual d'un joc d'Atlus titulat Princess Crown i agafa alguns conceptes de la mitologia nòrdica. Square Enix llançà el videojoc en Europa el 14 de març del 2008.

## Argument

Odin Sphere té cinc històries. Els protagonistes de cada història són connectats a la reialesa de cada de les cinc nacions guerreres en el món d'Erion. Cadascú d'aquests protagonistes brandeix un 'Psypher', Una arma amb un cristall gran capaç d'absorbir 'Phozons', espurnes d'energia alliberades quan alguna cosa (com un enemic) és mort. Estes cinc històries se solapen i interconnecten, i el protagonista d'una història pot ser l'antagonista d'un altre.

## Jugabilitat

Odin Sphere està dividit en diversos capítols, durant els quals la història d'un dels cinc personatges jugables es desenvolupa progressivament. Dins dels actes de cada capítol, el jugador pot obtenir informació relativa a la propera "missió", així com efectuar una compra i venda de les mercaderies abans de sortir cap a la següent destinació.

## Vegeu també

* GrimGrimoire
* Muramasa: The Demon Blade

## Referències

* ↑ Gantayat, Anoop. «Odin Sphere Details». IGN, 12-02-2007.

## Enllaços externs

* http://www.odinsphere.eu.com/ Arxivat 2010-03-28 a Wayback Machine. (anglès)
* Lloc web oficial per a Nord-amèrica d'Odin Sphere (anglès)
* Lloc web oficial japonès d'Odin Sphere (japonès)
* Wikia d'Odin Sphere (anglès)
# Luigi Faccini

Luigi Monardo Faccini (Lerici, 18 de novembre de 1939) és un documentalista, director de cinema i guionista italià.

## Biografia

Faccini es va graduar en Economia i va començar la seva carrera professional com a crític de cinema per a publicacions com Filmcritica, Cinema & Film, que va fundar, i Nuovi Argumenti. Des de 1968 va treballar per a la Rai com a director de contribucions per a diversos formats de televisió, la majoria de caràcter històric. Faccini va fer la seva primera pel·lícula per a televisió el 1971; a més dels seus documentals, va tornar als llargmetratges al llarg de la seva carrera, sovint escrivint el guió.
Va tenir el major èxit amb Il garofano rosso l'any 1975, emès originalment com una pel·lícula de televisió de tres parts, que es va projectar en forma abreujada com a llargmetratge al Festival Internacional de Cinema de Sant Sebastià 1976. El 1985 Faccini va guanyar el premi de cinema italià Nastro d'Argento a la millor fotografia per Inganni.
Faccini és el soci de la productora Marina Piperno. Publica llibres regularment des de 1997.

## Filmografia (selecció)

* Il garofano rosso (1976)
* Nella città perduta di Sarzana (1980)
* Inganni (1985)
* Donna d'ombra (1990)
* Notte di stelle (1991)
* Giamaica (1998)
* Rudolf Jacobs: L'uomo che nacque morendo (2011)
* Morando's Music (2012)

## Referències

* ↑ Roberto Poppi: Dizionario del cinema italiano, I registi, Gremese 2002, S. 165
* ↑ Error: hi ha arxiuurl o arxiudata, però calen tots dos paràmetres.«Ippogrifo Liguria».
# Les Filles de la concierge

Les filles de la concierge és una pel·lícula de comèdia francesa del 1934 dirigida per Jacques Tourneur i protagonitzada per Jeanne Cheirel, Paul Azaïs i Josette Day. Els decorats de la pel·lícula van ser dissenyats pel director d'art Robert Gys.

## Sinopsi

Les tres filles de la conserge madame Leclerc, Lucie, Ginette i Suzannem es posen a buscar marits. Però les coses no van com elles esperen.

## Repartiment

* Jeanne Cheirel com a Madame Leclerc
* Paul Azaïs com a Albert
* Josette Day com Suzanne Leclerc
* Ghislaine Bru com a Lucie Leclerc
* Marcel André com a Gaston Rival
* Youcca Troubetzkov com a Henry Robertson
* Pierre Nay com a Jacques
* Maximilienne com a Mme Fallempin
* Germaine Aussey com a Ginette Leclerc
* Émile Saint-Ober com a Edgar

## Referències

* ↑ Waldman p.135

## Bibliografia

* Waldman, Harry. Maurice Tourneur: The Life and Films. McFarland, 2001.
* The Cinema of Nightfall, Jacques Tourneur, (anglès) Chris Fujiwara, The Johns Hopkins University press, 2000, P. 32 - 35

## Enllaços externs

* Fragment de la pel·lícula a YouTube
# Àcid tritriacontanoic

L'àcid tritriacontanoic (anomenat també, de forma no sistemàtica, àcid tritriacontílic o àcid psíl·lic) és un àcid carboxílic de cadena lineal amb trenta-tres àtoms de carboni, la qual fórmula molecular és ${\ce {C33H66O2}}$. En bioquímica és considerat un àcid gras, i se simbolitza per C33:0.
L'àcid tritriacontanoic a temperatura ambient és un sòlid. S'aïllà de la cera dels psíl·lids que secreta l'insecte Psylla alni, paràsit dels arbres del gènere Alnus. També s'ha aïllat de les secrecions de Ceroplastes ceriferous.

## Referències

* ↑ Journal of the Society of Chemical Industry (en anglès). Society of Chemical Industry., 1908.
* ↑ «LipidBank - Fatty acid(DFA0033)». Arxivat de l'original el 2018-02-20. [Consulta: 19 febrer 2018].
# Palau Sardiaca

El Palau Sardiaca és un edifici fortificat al nucli de Palau al terme municipal de Palau de Santa Eulàlia (l'Alt Empordà) declarat bé cultural d'interès nacional.

## Arquitectura

Edifici aïllat, que es troba a darrere de l'església de Sant Esteve. A la façana hi ha el portal, d'arc de mig punt, amb dovelles no molt grans. Al seu costat, s'alça la torre quadrangular que en el primer pis té una finestra coronella, biforada d'arc de mig punt i impostes incurvades. La columna i el capitell, amb decoració floral i geomètrica estan ben conservats. A la part baixa hi veiem algunes espitlleres. Els altres cossos del palau i les voltes no existeixen, s'han enfonsat a causa del pas del temps. En alguns punts dels murs laterals veiem que hi havia parts construïdes amb parets de tàpia.

## Història

El palau fou possessió dels ardiaques d'Empúries i de Besalú. Els elements conservats de l'antic castell de Palau Sardiaca daten del segle xiv. Se sap que el palau es trobava en estat de ruïna el segle xv, en temps de l'ardiaca Galceran de Sarriera (1463-1464), i que el seu successor Andreu Alfonsello (1464-1490) el va reconstruir. També hi ha constància de la restauració efectuada en temps de l'ardiaca Benet de Cartellà (1626-1631), en una llinda datada el 1626 amb l'escut dels Cartellà.
La torre va conservar-se en tota la seva alçària original fins al 1936-39, quan va caure la part alta.

## Referències

* 1 2 3 «PALAU SARDIACA». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 març 2019].
# Soda Springs

Soda Springs és una població dels Estats Units a l'estat d'Idaho. Segons el cens del 2000 tenia 3.381 habitants.

## Demografia

Segons el cens del 2000, Soda Springs tenia 3.381 habitants, 1.210 habitatges, i 905 famílies. La densitat de població era de 288,2 habitants/km².
Dels 1.210 habitatges en un 40,7% hi vivien nens de menys de 18 anys, en un 66,1% hi vivien parelles casades, en un 6,5% dones solteres, i en un 25,2% no eren unitats familiars. En el 22,1% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,24.
Per edats la població es repartia de la següent manera: un 30,8% tenia menys de 18 anys, un 9,5% entre 18 i 24, un 26% entre 25 i 44, un 20,1% de 45 a 60 i un 13,5% 65 anys o més.
L'edat mediana era de 34 anys. Per cada 100 dones de 18 o més anys hi havia 97,3 homes.
La renda mediana per habitatge era de 40.690 $ i la renda mediana per família de 46.152 $. Els homes tenien una renda mediana de 41.979 $ mentre que les dones 21.250 $. La renda per capita de la població era de 15.729 $. Aproximadament el 7% de les famílies i el 9,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Soda Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Soda Springs». American Fact Finder. Oficina del Cens dels Estats Units, 12-01-2010.
# Èter corona

Un èter corona és un tipus de polièter cíclic que té capacitat per coordinar-se amb ions metàl·lics i fer-los solubles en dissolvents orgànics. Tenen importància com a catalitzadors.
Els èters corona foren obtinguts per primer cop pel químic estatunidenc Charles J. Pedersen (1904-1989) que treballava a l'empresa Du Pont de Nemours a Wilmington, Delaware, EUA, el 1967. Per aquest descobriment rebé el Premi Nobel de Química el 1987. Fou Pedersen qui proposà en l'article de 1967 el nom de "composts corona" per aquests èters cíclics, ja que la seva estructura recorda la forma d'una corona.
Els èters corona són les molècules més simples que imiten el comportament dels enzims, els quals duen a terme transformacions químiques molt selectives. El pas primordial per exercir la seva funció és dur a terme un reconeixement molecular molt precís sobre una molècula o grup d'elles i no sobre altres. Els èters corona són capaços de reconèixer els cations alcalins en funció de la mida de la cavitat oxigenada de l'anell, que pot interaccionar atractivament amb la càrrega positiva del metall. Així el catió liti(1+) només encaixa en el 12-corona-4, el catió sodi(1+) en el 15-corona-5, i el potassi(1+) en el 18-corona-6.

## Referències

* ↑ «Èter corona». Gran Enciclopèdia Catalana. Barcelona: Grup Enciclopèdia Catalana.
* ↑ Pedersen, C.J. «Cyclic polyethers and their complexes with metal salts». J. Am. Chem. Soc., 89, 26, 01-12-1967, pàg. 7017–7036. DOI: 10.1021/ja01002a035.
# Les Fessey

Les Fessey és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 124 habitants.

## Demografia
### Població

El 2007 la població de fet de Les Fessey era de 124 persones. Hi havia 48 famílies, de les quals 12 eren unipersonals (4 homes vivint sols i 8 dones vivint soles), 16 parelles sense fills, 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 65 habitatges, 50 eren l'habitatge principal de la família, 14 eren segones residències i 1 estava desocupat. Tots els 65 habitatges eren cases. Dels 50 habitatges principals, 41 estaven ocupats pels seus propietaris, 8 estaven llogats i ocupats pels llogaters i 1 estava cedit a títol gratuït; 5 tenien tres cambres, 13 en tenien quatre i 32 en tenien cinc o més. 43 habitatges disposaven pel capbaix d'una plaça de pàrquing. A 20 habitatges hi havia un automòbil i a 20 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Les Fessey el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 4 |
| 4 | 75 a 79 | 4 |
| 4 | 70 a 74 | 4 |
| 0 | 65 a 69 | 4 |
| 4 | 60 a 64 | 4 |
| 0 | 55 a 59 | 4 |
| 4 | 50 a 54 | 4 |
| 0 | 45 a 49 | 4 |
| 8 | 40 a 44 | 0 |
| 8 | 35 a 39 | 8 |
| 0 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 0 |
| 4 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 79 persones, 59 eren actives i 20 eren inactives. De les 59 persones actives 57 estaven ocupades (32 homes i 25 dones) i 2 estaven aturades (2 dones i 2 dones). De les 20 persones inactives 6 estaven jubilades, 3 estaven estudiant i 11 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'any 2000 a Les Fessey hi havia 7 explotacions agrícoles que ocupaven un total de 176 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Les Fessey a l'INSEE.
* Évolution et structure de la population Fitxa amb el detall de dades de Les Fessey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Xavier Moro León

Xavier 'Xavi' Moro León (París, 22 de maig de 1975) és un exfutbolista català que va jugar com a migcampista.
Nascut a París, França, fill d'immigrants espanyols, Moro va jugar 202 partits, amb 11 gols, a Segona divisió durant vuit temporades, en les quals va representar el FC Barcelona B, el CD Badajoz i el Lorca Deportiva CF. De juny a gener de 2008 va jugar a la Superlliga de Grècia, amb l'Iraklis Salònica FC. Moro es va retirar el 2014 a l'edat de 39 anys, després dos anys essent jugador-entrenador de l'equip aficionat UD Vista Alegre.

## Enllaços externs

* Xavier Moro León a BDFutbol
* Xavier Moro León, Fitxa a Soccerway
# Ted Whiteaway

Ted Whiteaway va ser un pilot de curses automobilístiques anglès que va arribar a disputar curses de Fórmula 1.
Ted Whiteaway va néixer l'1 de novembre del 1928 a Feltham, prop de Londres, Anglaterra i va morir el 18 d'octubre del 1995.

## A la F1

Va debutar a la segona cursa de la temporada 1955 (la sisena temporada de la història) del campionat del món de la Fórmula 1, disputant el 22 de maig del 1955 el GP de Mònaco al Circuit de Montecarlo.
Ted Whiteaway va participar en una única cursa puntuable pel campionat de la F1 i no va arribar a qualificar-se per la disputa del Gran Premi, no tornant-ho a provar en cap més ocasió.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | Posició | Punts |
| 1955 | E. N. Whiteaway | HWM | Alta | ARG | MON NVQ | 500 | BEL | HOL | GBR | ITA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Jason Ritter

Jason Ritter (Los Angeles, 17 de febrer de 1980) és un actor estatunidenc de cinema i televisió. És més conegut per ser la veu de Dipper Pines en la sèrie animada Gravity Falls.

## Biografia

Ritter va néixer a Los Angeles, fill de l'actriu Nancy Morgan i de l'actor John Ritter, els avis paterns eren el músic Tex Ritter i l'actriu Dorothy Fay. La seva madrastra és Amy Yasbeck. Té tres germans, Carly, Tyler i Stella. Es va graduar a la Tisch School of the Arts de Nova York i va estudiar actuació a la Royal Academy of Dramatic Art de Londres.
Després d'alguns treballs de televisió, va debutar al cinema el 1999 amb Mumford de Lawrence Kasdan. El 2002 va protagonitzar el thriller Swimfan - The pool of fear, mentre que el 2003 va participar en la pel·lícula de terror Freddy Vs. Jason. Protagonitza la sèrie de televisió Joan de Arcadia, interpretant a Kevin Girardi, i el 2004 actua a Born to win amb Hilary Duff.
Participa en les pel·lícules Happy Endings, Lenexa, 1 Mile i El triat . El 2007, protagonitza el debut del director Fred Durst The Education of Charlie Banks; el 2008 Oliver Stone li ofereix el paper de Jeb Bush a la pel·lícula W.
El 2010, després de participar en alguns episodis de Parenthood, es converteix en el protagonista de la sèrie de televisió The Event, que va estrenar a la NBC a la tardor del mateix any. Jason també va participar en un episodi pilot no ordinari per convertir-se en un programa de televisió: County (el 2012).
Actualment resideix en Universal City, Califòrnia. Recentment s'ha confirmat la seva participació en la sèrie original de Netflix "Raising Don".

## Filmografia

* Mumford (1999)
* Days of Our Lives (sèrie de TV) (1999): Todd
* Fanàtica (Swimfan) (2002)
* Joan of Arcàdia (sèrie de TV) (2003-2005): Kevin Girardi
* Freddy vs. Jason (2003)
* Escolta la meva veu (Raise Your Voice) (2004)
* Happy Endings (2005)
* Good Dick (2008)
* W. (2009)
* The Perfect Age of Rock 'n' Roll (2009)
* The Event (sèrie de TV) (2010-2011): Sean Walker
* Gravity Falls (sèrie de TV) (2012-2016) Dipper Pines (veu; protagonista)
* Person of Interest (sèrie de TV) (temporada 4, episodi 5, Prophets) (2014): Simon Lee
* Key & Peele (sèrie de TV) (temporada 4, episodi 5) (2014): Client

## Referències

* ↑ «Gravity Falls». [Consulta: 18 gener 2019].
* ↑ «Breaking News - NBC Picks Up Three New Series for 2010-11 Season with 'The Event,' 'Outsourced' and 'Love Bites' | TheFutonCritic.com». [Consulta: 18 gener 2019].
* ↑ Redacción EC. «Netflix: Jason Ritter se suma a Michael B. Jordan en "Raising Dion"».
* ↑ «L.A. Is for Lovers: Jason Ritter & Marianna Palka» (en anglès), 30-01-2009. [Consulta: 18 gener 2019].
# Lower Mainland

Lower Mainland (Continent Baix o Inferior) és la conurbació de l'Àrea Metropolitana de Vancouver, la qual comprèn tot el Districte Regional del Gran Vancouver i les ciutats de Chilliwak i Abbotsford i els districtes de Mission, Agassiz i Hope en el Districte Regional de Fraser Valley.
En 2000, Statistique Canada, va registrar una població de 2.209.080 habitants, dels quals 1.986.965 habitants corresponien al Districte Regional del Gran Vancouver; i, 222,115 habitants eren del Districte Regional de Fraser Valley.
# Èter isopropílic

L'èter isopropílic o diisopropil èter (DIPE) és un compost orgànic obtingut com a subproducte en el procés d'obtenció de l'isopropanol.

## Propietats

A temperatura ambient és un líquid, amb una densitat de 0,73 kg/l. El seu punt d'ebullició és de 68 °C.

## Usos

L'èter isopropílic s'utilitza com a dissolvent. També es fa servir com a component de la benzina, per augmentar-ne la combustibilitat.

## Perillositat

És molt inflamable.

## Referències

* ↑ «Èter isopropílic». Gran Enciclopèdia Catalana. Barcelona: Grup Enciclopèdia Catalana.